Budova Najvyššieho súdu USA vo Washingtone D.C.
Súdna sieň na Najvyššom súde Spojených štátov
**Najvyšší súd Spojených štátov amerických** (niekedy označovaný skratkou *SCOTUS*) je najvyšší orgán súdnej moci v Spojených štátoch.

Skladá sa z deviatich členov, predsedu a ôsmich sudcov. Členov Najvyššieho súdu Spojených štátov amerických menuje prezident a sú schvaľovaní Senátom. Zvykom býva, že členovia Najvyššieho súdu sú vo funkcii do konca života, do rezignácie, odchodu do dôchodku, ale nie sú odvolávaní. Najvyšší súd je najvyšší odvolávací súd (apelačný súd), avšak rieši len malý počet káuz. Každý sudca má svoj obvod, sudcovia sa môžu radiť medzi sebou. Najvyšší súd je posledná súdna odvolávacia inštancia ohľadne trestu smrti vo všetkých štátoch USA, v ktorých je tento trest prípustný.

Sídlom Najvyššieho súdu bola v minulosti Philadelphia, konkrétnejšie budova Independence Hall do roku 1800, kým sa Federálna vláda USA nepresťahovala do nového hlavného mesta Spojených štátov, teda do Washingtonu D.C. Súd sa v novom meste nachádzal zo začiatku v pivničných priestoroch Kapitolu USA. V roku 1810 sa súd presťahoval do miestnosti Old Supreme Court Champer, ktorá sa nachádza v už menovanom kapitole. Po tom, čo došlo k renovácii budovy Kapitolu v roku 1860, sa Senát presťahoval do novej a väčšej miestnosti, tým sa vynoril nový a reprezentatívnejší priestor (Old Senate Chamber) pre potreby súdu. Až v roku 1932 sa pristúpilo k postaveniu samostatnej budovy pre potreby súdu, ktorá bola dokončená o tri roky neskôr a úrad Najvyššieho súdu tam sídli dodnes.

Súčasné zloženie Najvyššieho súdu
---------------------------------

*Pozri aj: Zoznam predsedov Najvyššieho súdu USA*

| Meno | Dátuma miesto narodenia | Oficiálne foto | Prezidentskánominácia | HlasovanieSenátu | Dátum nástupu |
| --- | --- | --- | --- | --- | --- |
| John G. Roberts(predseda) | 27. január 1955Buffalo, New York |  | George W. Bush | 78–22 | 29. september 2005 |
| Clarence Thomas | 23. jún 1948Pin Point, Georgia |  | George H. W. Bush | 52–48 | 23. október 1991 |
| Stephen Breyer | 15. august 1938San Francisco, Kalifornia |  | Bill Clinton | 87–9 | 3. august 1994 |
| Samuel Alito | 1. august 1950Trenton, New Jersey |  | George W. Bush | 58–42 | 31. január 2006 |
| Sonia Sotomayorová | 25. jún 1954New York, New York |  | Barack Obama | 68–31 | 6. august 2009 |
| Elena Kaganová | 28. august 1960New York, New York |  | Barack Obama | 63–37 | 7. august 2010 |
| Neil Gorsuch | 29. august 1967Denver, Colorado | Gorsuch | Donald Trump | 54–45 | 10. apríl 2017 |
| Brett Kavanaugh | 12. február 1965Washington, D.C. |  | Donald Trump | 50–48 | 6. október 2018 |
| Amy Coney Barrettová | 26. január 1972New Orleans, Louisiana |  | Donald Trump | 52–48 | 27. október 2020 |

Emeritní sudcovia Najvyššieho súdu
----------------------------------

Traja žijúci sudcovia rezignovali na svoje posty a odišli do penzie.

| Meno | Dátuma miesto narodenia | Oficiálne foto | Prezidentskánominácia | HlasovanieSenátu | Dátum nástupu | Dátum rezignácie |
| --- | --- | --- | --- | --- | --- | --- |
| Sandra Day O'Connor | 26. marec 1930El Paso, Texas | O'Connor | Ronald Reagan | 99–0 | 25. september 1981 | 31. január 2006 |
| David Souter | 17. september 1939Melrose, Massachusetts |  | George H. W. Bush | 68–31 | 9. október 1990 | 29. jún 2009 |
| Anthony Kennedy | 23. júl 1936Sacramento, Kalifornia | Kennedy | Ronald Reagan | 97–0 | 18. február 1988 | 31. júl 2018 |

Galéria
-------

* Prvé sídlo Najvyššieho súdu USA vo Philadelphii - budova Indipendence HallPrvé sídlo Najvyššieho súdu USA vo Philadelphii - budova Indipendence Hall
* Miestnosť Najvyššieho súdu USA vo PhiladelphiiMiestnosť Najvyššieho súdu USA vo Philadelphii
* Budova Kapitolu Spojených štátovBudova Kapitolu Spojených štátov
* Prvá miestnosť, v ktorej sídlil súd v budove kapitolu - Old Supreme Court ChamberPrvá miestnosť, v ktorej sídlil súd v budove kapitolu - Old Supreme Court Chamber
* V roku 1860 sa súd presťahoval do novej miestnosti v kapitole - Old Senate ChamberV roku 1860 sa súd presťahoval do novej miestnosti v kapitole - Old Senate Chamber
* Súčasná budova Najvyššieho súdu - nachádza sa v tesnej blízkosti kapitolu pri Kongresovej knižnici USASúčasná budova Najvyššieho súdu - nachádza sa v tesnej blízkosti kapitolu pri Kongresovej knižnici USA

Iné projekty
------------

Commons
* Spolupracuj na Commons Commons ponúka multimediálne súbory na tému **Najvyšší súd Spojených štátov**

Zdroj
-----

*Tento článok je čiastočný alebo úplný preklad článkov Nejvyšší soud Spojených států amerických na českej Wikipédii a Supreme Court of the United States na anglickej Wikipédii.*